สวัสดีค่ะ ประมาณครึ่งปีที่ผ่านมานี้ ก่อนที่รอบเดือนจะมาในทุกเดือน จะมีอาการลักษณะเป็นหวัดค่อนข้างรุนแรงค่ะ มีวิธีรักษาอย่างไรได้บ้างคะ ถ้าหากว่ารับประทานยาคุมกำเนิดจะช่วยได้หรือไม่คะ (ปัจจุบันอายุ32 ไม่เคยรับประทานยาคุมค่ะ) ขอบค่ะ
สวัสดีค่ะ ในช่วงก่อนมีประจำเดือนและในช่วงมีประจำเดือน พบว่าปริมาณเม็ดเลือดขาวจะต่ำกว่าช่วงอื่นๆ โดยอาจเป็นผลจากฮอร์โมนที่เปลี่ยนแปลง ซึ่งอาจมีผลให้ระบบภูมิคุ้มกันของร่างกายลดลง และทำให้เสี่ยงต่อการติดเชื้อต่าง ๆ ได้ง่าย ดังนั้นจึงอาจทำให้ มักเป็นหวัดในช่วงก่อนมีประจำเดือนหรือขณะมีประจำเดือนดังกล่าวการป้องกันการเป็นหวัด จึงควรเน้นสร้างภูมิคุ้มกันร่างกายให้แข็งแรง ได้แก่ การนอนหลับพักผ่อนให้เพียงพอ ไม่นอนดึก ทานอาหารที่มีประโยชน์โดยเฉพาะผักและผลไม้ หลีกเลี่ยงการทานอาหารหวานต่างๆ ทั้งขนมหวาน น้ำหวานและอาหารที่หวานเกินไป เพราะน้ำตาลจะทำให้ระบบภูมิคุ้มกันต่ำลงได้ หาเวลาออกกำลังกายสม่ำเสมอ ทำจิตใจให้แจ่มใส ไม่เครียด การฉีดวัคซีนป้องกันไข้หวัดใหญ่เป็นประจำทุกปี เป็นต้น รวมถึงการรักษาสุขอนามัยโดยทั่วไป เช่น การล้างมือทุกครั้งก่อนการประกอบอาหารและทานอาหาร ทานอาหารที่ปรุงสุกใหม่เสมอ เป็นต้นสำหรับยาคุมกำเนิดจะช่วยลดการแปรแปรวนของฮอร์โมน ซึ่งอาจช่วยลดโอกาสการติดเชื้อหวัดได้ แต่การทานยาคุมกำเนิดโดยไม่มีความจำเป็น (คือไม่ได้เพื่อต้องการคุมกำเนิด) ก็อาจทำให้ได้รับผลข้างเคียงของยาโดยไม่จำเป็น เช่นปวดหัว เวียนหัว คลื่นไส้ เจ็บหน้าอก อารมณ์แปรปรวน อาจทำให้ความดันโลหิตเพิ่มสูงขึ้นได้ และเพิ่มความเสี่ยงต่อการเกิดลิ่มเลือดอุดตัน หรือโรคมะเร็งเต้านม (หากไม่เคยมีบุตรมาก่อน) เป็นต้น